Négy autó ütközött az M5-ösön
Eddig tisztázatlan okból négy személygépkocsi ütközött össze szombat hajnalban az M5 autópálya Kecskemét felé vezető oldalán. Az M6-oson pedig egy kamion borult fel.
A baleset Táborfalva térségében történt, a rendőrség jelenlegi adatai szerint senki nem sérült meg – számolt be a Police.hu.

A balesetben részt vett járművek a belső sávot foglalják el, a forgalom rendőri irányítás mellett, a külső sávban halad.

Közúti közlekedési baleset történt szombaton hajnalban az M6-os autópályán is a 102. kilométernél.

A Police.hu információja szerint a jobb pályán, Pécs irányában, Bölcske közelében egy kamion borult fel, egy személy megsérült.

A helyszínelés és a műszaki mentés idejére az érintett szakaszon teljes útlezárás van érvényben. A forgalmat a rendőrök a 6-os számú főútra terelik.
Itthon M6-os autópálya M5-ös autópálya közlekedési baleset